ΓΡΑΠΤΗ ΕΡΩΤΗΣΗ P-0154/02

υποβολή: Roberto Bigliardo (UEN) προς την Επιτροπή

(29 Ιανουαρίου 2002)

Θέμα: Κατάσταση έκτακτης ανάγκης από περιβαλλοντικής πλευράς στην Καζέρτα

Ερωτάται η Επιτροπή σχετικά με την κατάσταση που βρίσκεται η πόλη της Καζέρτα, γνωστή σε όλη την Ευρώπη για το Ανάκτορο, έργο του αρχιτέκτονα Vanvitelli και τοπέροχο πάρκο που συναγωνίζεται τις Βερσαλλίες και είναι σήμερα στο επίκεντρο μιας σοβαρής κατάστασης έκτακτης ανάγκης από περιβαλλοντικής πλευράς.

Ο χώρος αυτός που πρέπει οπωσδήποτε να θεωρείται καλλιτεχνική κληρονομιά της γηραιάς ηπείρου αλλά και ολόκληρου του κόσμου, αποτελεί από πεντηκονταετίας αντικείμενο μιας αδίστακτης κερδοσκοπίας που βεβήλωσε το τοπίο και αποτελεί τον περίγυρο του χώρου του Ανακτόρου ο οποίος ανάγεται στο 1700.

Η Καζέρτα περιβάλλεται από μία οροσειρά τα Τιφατηνά όρη, με πλούσια χλωρίδα και πανίδα και με σημαντική ιστορική και καλλιτεχνική κληρονομιά.

Η λοφώδης αυτή πραγματικότηταπέστη τις επιπτώσεις μιας αλόγιστης εξορυκτικής δραστηριότητας με τη δημιουργία 30 ολόκληρων ασβεστολιθικών και τοφυδών στοών στο έδαφος του Δήμου Καζέρτας, 6 εκ των οποίων εξακολουθούν να λειτουργούν.

Η εξόρυξη τουλικού σε μία περιοχή που περικλείει ιστορικές αξίας όπως το Ανάκτορο και ο βασιλικός χώρος του Αγίου Λευκίου, η Μεσαιωνική Συνοικία της Παλαιάς Καζέρτας και οι μνημειώδεις γέφυρες της Κοιλάδας του Maddaloni, είχε ως συνέπεια μία τεραστίου μεγέθους καταστροφή του τοπίου εις τρόπον ώστε να τίθεται ανεπανόρθωτα σε κίνδυνο το φυσικό περιβάλλον και η καλλιτεχνική κληρονομιά της Καζέρτας.

Ενώ συνεχίζεται ασταμάτητα ο εκβραχισμός ολόκληρων βουνών, οι εγκαταλελειμμένες στοές δημιούργησαν κοντά σε ένα μνημείο όπως το Ανάκτορο του Vanvitelli, μεταξύ εκείνων που δέχονται τις περισσότερες επισκέψεις στην Ευρώπη, ένα άθλιο σεληνιακό τοπίο. Ποιές πρωτοβουλίες προτίθεται να αναλάβει η Επιτροπή προκειμένου να σταματήσει η παραπάνω ασχήμια και δεν θεωρεί σκόπιμο να ξεκινήσει μία μελέτη του εφικτού προκειμένου να εξακριβωθούν οι δυνατότητες αποκατάστασης του αρχαίου τοπίου που μέσω του Γκαίτε κατέστησε διάσημο το μνημείο των Βουρβώνων·

Απάντηση της κας Wallstrm εξ ονόματος της Επιτροπής

(20 Φεβρουαρίου 2002)

Τα ζητήματα που θέτει το Αξιότιμο Μέλος του Κοινοβουλίου πρέπει να εξετασθούνπό δύο διαφορετικά πρίσματα: το ενδεχόμενο άνοιγμα νέων λατομείων και η ανάκτηση περιοχών πρώην λατομείων.

Όσον αφορά τα νέα λατομεία, η Οδηγία 85/337/ΕΟΚ(1) του Συμβουλίου της 27ης Ιουνίου 1985 περί της εκτιμήσεως των επιπτώσεων ορισμένων σχεδίων δημοσίων και ιδιωτικών έργων στο περιβάλλον, όπως τροποποιήθηκε από την Οδηγία 97/11/ΕΚ(2) του Συμβουλίου της 3ης Μαρτίου 1997, ορίζει ότι τα έργα τα οποία ενδέχεται να έχουν σημαντικές επιπτώσεις στο περιβάλλον ως εκ της φύσεως, του μεγέθους ή της θέσεώς τους,πόκεινται σε εκτίμηση των περιβαλλοντικών επιπτώσεων (ΕΠΕ). Οι κατηγορίες έργων που καλύπτονται από την οδηγία ταξινομούνται στα δύο παραρτήματα. Τα έργα που είναι εγγεγραμμένα στο παράρτημα Ι απαιτούν διαδικασία ΕΠΕ. Βάσει του άρθρου 4 παράγραφος 2, τα έργα των κατηγοριών του παραρτήματος ΙΙπόκεινται σε ΕΠΕ, εφόσον τα κράτη μέλη θεωρούν ότι τα χαρακτηριστικά τους το επιβάλλουν.

Ορισμένες από τις δραστηριότητες λατόμευσης στις οποίες αναφέρεται το Αξιότιμο Μέλος του Κοινοβουλίου ενδέχεται να έχουν σημαντικές επιπτώσεις σε τόπο που προτείνεται από την Ιταλία ως Τόπος Κοινοτικής Σημασίας (ΤΚΣ) δυνάμει της οδηγίας 92/43/EEC(3) του Συμβουλίου της 21ης Μαΐου 1992 περί της διατηρήσεως των φυσικών οικοτόπων (ενδιαιτημάτων) καθώς και της άγριας πανίδας και χλωρίδας, δηλαδή για το Monte Tifata (IT8010016).

Δυνάμει του άρθρου 6 παράγραφος 3 της Οδηγίας 92/43/ΕΟΚ, προκειμένου περί των τόπων οι οποίοι, σύμφωνα με τη διαδικασία που καθορίζει η Οδηγία, θα χαρακτηρισθούν ως Τόποι Κοινοτικής Σημασίας (ΤΚΣ) και θαποδειχθούν ως Ειδικές Ζώνες Διατήρησης (ΕΖΔ), κάθε σχέδιο ή έργο, μη άμεσα συνδεόμενο ή αναγκαίο για τη διαχείριση του τόπου, το οποίο όμως είναι δυνατόν να επηρεάζει σημαντικά τον εν λόγω τόπο, καθεαυτό ή από κοινού με άλλα σχέδια, εκτιμάται δεόντως ως προς τις επιπτώσεις του στον τόπο, λαμβανομένωνπόψη των στόχων διατήρησής του.

Η παραπάνω διάταξη δεν είναι ακόμη πλήρως δεσμευτική. Η προαναφερθείσα διαδικασία, η οποία ορίζει ότι οι ΤΚΣ επιλέγονται από κατάλογο προτεινόμενων Τόπων Κοινοτικής Σημασίας (πΤΚΣ), στη συνέχεια δε χαρακτηριζόμενων ως ΕΖΔ, δεν έχει ακόμη ολοκληρωθεί. Οι επί του παρόντος καλυπτόμενοι από την Οδηγία τόποι βρίσκονται ακόμη στο στάδιο των προτεινόμενων τόπων (πΤΚΣ). Όσον αφορά ακριβώς τους πΤΚΣ, τα κράτη μέληπέχουνποχρεώσεις να ενεργούν κατά τρόπον ώστε να εξασφαλίζεται η συμβατότητα των ενεργειών τους με τους στόχους της Οδηγίας. Ειδικότερα, καλούνται να απέχουν, τουλάχιστον, από κάθε δραστηριότητα η οποία ενδέχεται να προκαλέσειποβάθμιση προτεινόμενου τόπου.

Σε περίπτωση που η Επιτροπή είχε στοιχεία για παράβαση του κοινοτικού δικαίου στην προκειμένη περίπτωση, δεν θα δίσταζε, ως θεματοφύλακας της Συνθήκης, να λάβει όλα τα αναγκαία μέτρα, συμπεριλαμβανομένων των δυνάμει του άρθρου 226 της συνθήκης ΕΚ διαδικασιών επί παραβάσει, ούτως ώστε να εξασφαλίσει την τήρηση της σχετικής κοινοτικής νομοθεσίας.

Όσον αφορά την ανάκτηση πρώην λατομείων, συμπεριλαμβανομένων των ενδεχόμενων μελετών σκοπιμότητας, η πρωτοβουλία πρέπει να προέρχεται από τα κράτη μέλη, ενώ η δρομολόγηση μελέτης σκοπιμότητας δεν εντάσσεται στις αρμοδιότητες της Επιτροπής. Τέτοια μέτρα μπορούν να χρηματοδοτηθούν από τα Διαρθρωτικά Ταμεία, εφόσον προβλέπονται από το Περιφερειακό Επιχειρησιακό Σχέδιο. Το χρηματοδοτικό μέσο LIFE(4), και ειδικότερα το LIFE-Nature, αποβλέπει στηνλοποίηση του δικτύου Natura 2000. Για τα εκτός προτεινόμενου Τόπου Κοινοτικής Σημασίας λατομεία, θα μπορούσαν να χρησιμοποιηθούν πόροι από το LIFE για την αποκατάσταση της οικολογικής αξίας του τόπου.

(1) ΕΕ L 175 της 5.7.1985.

(2) ΕΕ L 73 της 14.3.1997.

(3) ΕΕ L 206 της 22.7.1992.

(4) Κανονισμός (ΕΚ) αριθ. 1655/2000 του Ευρωπαϊκού Κοινοβουλίου και του Συμβουλίου της 17ης Ιουλίου 2000 σχετικά με το χρηματοδοτικό μέσον για το περιβάλλον (LIFE), ΕΕ L 192 της 28.7.2000.